2021. aasta paranduseelarve projekti nr 1 eesmärk on lisada liidu 2021. aasta eelarvesse 4 244 832 000 euro ulatuses (jooksevhindades; 4 000 000 000 eurot 2018. aasta hindades) nii kulukohustuste kui ka maksete assigneeringuid, et katta Brexitiga kohanemise reservi rakendamisest tulenevad eelmaksevajadused 2021. aastal. Reservi rakendamiseks on vaja 2018. aasta hindades maksimaalselt 5 000 000 000 eurot (5 370 994 000 eurot jooksevhindades).

2. Brexitiga kohanemise reservi loomine

Võttes arvesse Euroopa Ülemkogu 21. juuli 2020. aasta järeldusi, mitmeaastase finantsraamistiku vastuvõtmist 17. detsembril 2020 ja ELi 2021. aasta eelarve vastuvõtmist 18. detsembril 2020, kutsusid Euroopa Parlament ja nõukogu komisjoni üles esitama asjaomase õigusakti ettepaneku, mis on vajalik Brexitiga kohanemise reservi kasutuselevõtmiseks, eesmärgiga tagada, et 2021. aastal saaks viivitamata kasutusele võtta piisavalt assigneeringuid. Kuna 25. detsembril 2020 võeti vastu ettepanek võtta vastu Euroopa Parlamendi ja nõukogu määrus, millega luuakse Brexitiga kohanemise reserv, tehakse käesoleva paranduseelarve projektiga ettepanek kanda 2021. aasta reservi mõju eelarvele ELi 2021. aasta eelarvesse.

Pärast määruse vastuvõtmist makstakse eraldised välja kahes voorus. Esimene voor, mida käsitletakse käesolevas paranduseelarve projektis, makstakse välja 2021. aastal eelmaksetena finantsmääruse artikli 115 lõike 2 punkti b alapunkti i tähenduses, kusjuures igale liikmesriigile eraldatav summa on määratud kindlaks ettenähtud jaotuse alusel, võttes arvesse liikmesriigi suhtelist majanduslikku seotust Ühendkuningriigiga, sealhulgas kaupade ja teenustega kauplemist, ning negatiivset mõju ELi kalandussektorile. Kriteeriumid, mille alusel komisjon liikmesriikidele eelmakseid teeb, on sätestatud reservi loomise ettepaneku I lisas. Teine voor käivitatakse 2024. aastal pärast eelmaksete tasaarvestamist ja liikmesriikidele reservist tasumisele kuuluvate täiendavate summade arvutamist, kui see on asjakohane. Vastavad assigneeringud lisatakse seega reservi 2024. aasta eelarveprojekti raames.

Määruse ettepanekus on nähtud ette vajadus tagada liikmesriikidele paindlikkus ja eelkõige võimaldada komisjonil võtta eelmaksete tegemiseks vastu rahastamisotsus, kohaldamata finantsmääruse artikli 110 lõikes 2 sätestatud nõuet esitada konkreetsete rahastatavate meetmete kirjeldus.

Kooskõlas määruse ettepaneku põhjendusega 11 ja artikli 4 lõikega 3 palub komisjon teha reservi eelrahastamise vajaduste katmiseks kättesaadavaks 4 244 832 000 eurot nii kulukohustuste kui ka maksete assigneeringutena. See summa kantakse eelarvesse eraldisena kuni määruse lõpliku vastuvõtmiseni.

eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 30 04 03 Brexitiga kohanemise reserv 4 244 832 000 4 244 832 000 Kokku 4 244 832 000 4 244 832 000

Kui Brexitiga kohanemise reservi määrus on lõplikult vastu võetud, paigutatakse assigneeringud viivitamata reservi artiklist 30 04 03 ümber eelarveartiklisse 16 02 03. Liikmesriigile reservist antavat rahalist toetust rakendatakse siis eelarve jagatud täitmise raames kooskõlas finantsmääruse artikliga 63.

3. Rahastamine

Brexitiga kohanemise reserv on üks mitmeaastase finantsraamistiku 2021–2027 määruse temaatilistest erivahenditest . Seetõttu lisatakse asjaomased assigneeringud eelarvesse mitmeaastase finantsraamistiku 2021–2027 kulude ülemmäärasid ületades.

4. Koondtabel mitmeaastase finantsraamistiku rubriikide kaupa

Eurodes